CELEX: 32008R1062
Language: sk
Date: 2008-10-28 00:00:00
Title: Nariadenie Komisie (ES) č. 1062/2008 z  28. októbra 2008 , ktorým sa vykonáva nariadenie Európskeho parlamentu a Rady (ES) č. 453/2008 o štvrťročnej štatistike o voľných pracovných miestach v Spoločenstve, pokiaľ ide o postupy sezónneho očisťovania a správy o kvalite (Text s významom pre EHP)

29.10.2008   
            
            
               SK
            
            
               Úradný vestník Európskej únie
            
            
               L 285/3
            
         
      NARIADENIE KOMISIE (ES) č. 1062/2008
   z 28. októbra 2008,
   ktorým sa vykonáva nariadenie Európskeho parlamentu a Rady (ES) č. 453/2008 o štvrťročnej štatistike o voľných pracovných miestach v Spoločenstve, pokiaľ ide o postupy sezónneho očisťovania a správy o kvalite
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 453/2008 z 23. apríla 2008 o štvrťročnej štatistike o voľných pracovných miestach v Spoločenstve (1), a najmä na jeho článok 3 ods. 3 a článok 6 ods. 3,
   keďže:
   
               (1)
            
            
               Nariadením (ES) č. 453/2008 sa vytvoril spoločný rámec pre systematickú tvorbu štvrťročnej štatistiky o voľných pracovných miestach v Spoločenstve.
            
         
               (2)
            
            
               Sezónne očisťovanie je základnou súčasťou zostavovania krátkodobej štatistiky. Očistené rady uľahčujú porovnávanie a interpretáciu výsledkov v čase. Zasielanie očistených radov zvyšuje koherenciu medzi údajmi zverejnenými na vnútroštátnej a na medzinárodnej úrovni.
            
         
               (3)
            
            
               Na účely uplatňovania aspektov kvality stanovených v článku 6 ods. 1 nariadenia (ES) č. 453/2008 by sa mali stanoviť modality, štruktúra a periodicita správ o kvalite, ktoré majú podávať členské štáty.
            
         
               (4)
            
            
               Uskutočnili sa konzultácie s Európskou centrálnou bankou.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre štatistický program,
            
         PRIJALA TOTO NARIADENIE:
   Článok 1
   Postupy sezónneho očisťovania
   Na účely uplatňovania článku 3 ods. 3 nariadenia (ES) č. 453/2008 sa sezónne očistené údaje začnú zasielať najneskôr vtedy, keď sú dostupné časové rady za aspoň 16 sledovaných období na agregovanej úrovni NACE Rev. 2 uvedenej v prílohe 1. Počet období sa počíta od prvých sezónne neočistených údajov požadovaných podľa nariadenia (ES) č. 453/2008.
   Článok 2
   Správy o kvalite
   1.   Modality a štruktúra správ o kvalite uvedených v článku 6 ods. 2 nariadenia (ES) č. 453/2008 sú stanovené v prílohe 2.
   2.   Správy o kvalite sa zasielajú Komisii každý rok najneskôr do 31. augusta a vzťahujú sa na predchádzajúci kalendárny rok. Prvá správa o kvalite sa zašle najneskôr do 31. augusta 2011.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. októbra 2008
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 145, 4.6.2008, s. 234.
   
      PRÍLOHA 1
      Agregovaná úroveň NACE Rev. 2
      
                  Sekcie NACE Rev. 2
               
               
                  Opis
               
            
                  A
               
               
                  Poľnohospodárstvo, lesníctvo a rybolov
               
            
                  B, C, D a E
               
               
                  Ťažba a dobývanie; priemyselná výroba; dodávka elektriny, plynu, pary a studeného vzduchu; dodávka vody, čistenie a odvod odpadových vôd, odpady a služby odstraňovania odpadov
               
            
                  F
               
               
                  Stavebníctvo
               
            
                  G, H a I
               
               
                  Veľkoobchod a maloobchod; oprava motorových vozidiel a motocyklov; doprava a skladovanie; ubytovacie a stravovacie služby
               
            
                  J
               
               
                  Informácie a komunikácia
               
            
                  K
               
               
                  Finančné a poisťovacie činnosti
               
            
                  L
               
               
                  Činnosti v oblasti nehnuteľností
               
            
                  M a N
               
               
                  Odborné, vedecké a technické testovanie a analýzy; administratívne a podporné činnosti
               
            
                  O, P a Q
               
               
                  Verejná správa a obrana; povinné sociálne zabezpečenie; vzdelávanie; zdravotníctvo a sociálna pomoc
               
            
                  R a S
               
               
                  Umenie, zábava a rekreácia a ostatné činnosti
               
            
   
      PRÍLOHA 2
      Modality a štruktúra správ o kvalite, ktoré majú poskytovať členské štáty
      PREAMBULA
      Európsky štatistický systém (EŠS) v rámci svojej snahy neustále zlepšovať kvalitu svojich produktov a služieb prijal všeobecné vymedzenie pojmu kvalita ako „súhrnu vlastností a charakteristík, ktoré má mať produkt alebo služba, ak má uspokojovať stanovené alebo predpokladané potreby“. Aby bolo toto vymedzenie funkčné, bolo určených šesť aspektov, na základe ktorých sa určuje kvalita štatistických produktov a služieb:
      
                  1.
               
               
                  relevantnosť;
               
            
                  2.
               
               
                  presnosť;
               
            
                  3.
               
               
                  aktuálnosť a časová presnosť;
               
            
                  4.
               
               
                  dostupnosť a jasnosť;
               
            
                  5.
               
               
                  porovnateľnosť;
               
            
                  6.
               
               
                  koherencia.
               
            Správy o kvalite sú vhodným nástrojom na zber informácií o kvalite rôznych produktov a služieb harmonizovaným spôsobom. Obsahujú informácie o všetkých šiestich aspektoch vymedzenia kvality podľa EŠS, ako aj všeobecný prehľad o vnútroštátnom zbere údajov o voľných pracovných miestach. Informácie sa poskytujú v tejto štruktúre:
      VŠEOBECNÝ OPIS
      Všeobecný opis obsahuje podľa možnosti nasledovné prvky.
      A.   Zdroje, pokrytie a periodicita
      
                  —
               
               
                  určenie zdroja údajov,
               
            
                  —
               
               
                  pokrytie (geografické, NACE, veľkosť podniku),
               
            
                  —
               
               
                  referenčné dátumy,
               
            
                  —
               
               
                  periodicita zverejňovania na vnútroštátnej úrovni,
               
            
                  —
               
               
                  vymedzenie štatistickej jednotky.
               
            B.   Výberové zisťovanie
      B.1.   Metóda výberu
      
                  —
               
               
                  základ použitý pre vzorku,
               
            
                  —
               
               
                  metóda výberu,
               
            
                  —
               
               
                  výber jednotiek s opakovaním/bez opakovania,
               
            
                  —
               
               
                  veľkosť vzorky,
               
            
                  —
               
               
                  stratifikácia.
               
            B.2.   Váženie
      
                  —
               
               
                  stručný opis metódy váženia,
               
            
                  —
               
               
                  kritériá váženia.
               
            B.3.   Zber údajov
      
                  —
               
               
                  stručný opis metód(-y) zberu údajov.
               
            C.   Ostatné zdroje
      Stručný opis zdroja(-ov), ktorý zahŕňa:
      
                  —
               
               
                  subjekt zodpovedný za správu údajov,
               
            
                  —
               
               
                  periodicitu aktualizácie,
               
            
                  —
               
               
                  pravidlá vymazávania údajov (neaktuálnych údajov),
               
            
                  —
               
               
                  nepovinné/povinné podávanie správ a sankcie.
               
            D.   Pravidlá zverejňovania
      Stručný opis toho, kedy sa údaje musia z dôvodu ich dôvernosti vymazať.
      E.   Sezónne očisťovanie
      Stručný opis postupov sezónneho očisťovania, najmä s ohľadom na usmernenia Európskeho štatistického systému o sezónnom očisťovaní, ktoré schválil a podporil Výbor pre štatistický program.
      1.   RELEVANTNOSŤ
      „Relevantnosť“ vyjadruje, či sa zostavujú všetky potrebné štatistiky a mieru, do akej použité pojmy (vymedzenia, klasifikácie atď.) zodpovedajú potrebám používateľov.
      Správa o kvalite obsahuje:
      
                  —
               
               
                  opis chýbajúcich ukazovateľov a chýbajúcich členení ukazovateľov,
               
            
                  —
               
               
                  správu o pokroku pri realizácii opatrení v súvislosti so štvrťročnou štatistikou o voľných pracovných miestach podľa nariadenia (ES) č. 453/2008 spolu s podrobným pracovným a časovým plánom dokončenia realizácie a prehľad prípadov, v ktorých sa ešte stále vyskytujú odchýlky od pojmov EÚ.
               
            Okrem toho môže obsahovať:
      
                  —
               
               
                  zhrnutie s opisom vnútroštátnych používateľov, ich hlavných potrieb a miery, do akej sú ich potreby splnené.
               
            2.   PRESNOSŤ
      „Presnosť“ vo všeobecnosti v štatistike predstavuje stupeň zhody odhadov s neznámymi skutočnými hodnotami zvažovaných ukazovateľov.
      2.1.   Výberové chyby
      S ohľadom na metódu výberu sa vypočíta a zasiela variačný koeficient, ktorý udáva presnosť, pre počet voľných pracovných miest na úrovni sekcií najnovšej verzie NACE a v členení podľa veľkostných tried (1 – 9/10 + zamestnancov).
      Ak variačný koeficient nie je možné vypočítať, uvedie sa namiesto neho odhadovaná výberová chyba absolútneho počtu voľných pracovných miest.
      2.2.   Iné ako výberové chyby
      2.2.1.   Chyby pokrytia
      Správy o kvalite obsahujú podľa možnosti tieto informácie o pokrytí:
      
                  —
               
               
                  tabuľku, ktorá zobrazuje počet podnikateľských jednotiek vo vzorke a percentuálny podiel podnikateľských jednotiek zastúpených vo vzorke(-ách)/registri(-och) v členení podľa veľkostných tried (strát),
               
            
                  —
               
               
                  opis prípadných rozdielov medzi referenčnou populáciou a populáciou, ktorá je predmetom zisťovania,
               
            
                  —
               
               
                  opis chýb klasifikácie,
               
            
                  —
               
               
                  opis prípadných rozdielov medzi referenčnými dátumami a referenčným štvrťrokom,
               
            
                  —
               
               
                  všetky ostatné relevantné informácie.
               
            Poznámka: Ak sa používajú individuálne administratívne údaje, poskytuje sa podobná analýza na základe referenčného administratívneho registra, ktorá obsahuje aj chyby pri vykazovaní a chyby pri vymazávaní zápisov.
      2.2.2.   Chyby pri meraní a spracovaní
      Správy o kvalite obsahujú:
      
                  —
               
               
                  informácie o ukazovateľoch s nezanedbateľnými chybami pri meraní a spracovaní,
               
            
                  —
               
               
                  informácie o hlavných zdrojoch (nezanedbateľných) chýb pri meraní a spracovaní, a prípadne o použitých metódach korekcie.
               
            2.2.3.   Chyby súvisiace s neodpoveďami
      Správy o kvalite obsahujú podľa možnosti tieto informácie o chybách súvisiacich s neodpoveďami:
      
                  —
               
               
                  miera jednotkových neodpovedí,
               
            
                  —
               
               
                  miera a metódy imputácie položiek a podľa možnosti vplyv imputácie na odhady zasielaných ukazovateľov.
               
            Poznámka: Ak sa používajú individuálne administratívne údaje, namiesto neodpovede sa uvádza, že administratívny záznam alebo položka nie je k dispozícii.
      2.2.4.   Chyby pri uplatňovaní modelu
      Ak sa pracuje s modelmi, správy o kvalite obsahujú opis použitých modelov. Osobitný dôraz by sa mal klásť na modely na korekciu iných ako výberových chýb, ako sú pokrytie jednotiek vo všetkých požadovaných veľkostných triedach alebo v členeniach NACE, imputácia alebo dopočet na korekciu jednotkovej neodpovede.
      Poznámka: Ak sa používajú individuálne administratívne údaje, je potrebné uviesť poznámky o súlade medzi administratívnymi pojmami a pojmami teoretickej štatistiky. Je potrebné nahlásiť všetky zmeny vnútroštátnych právnych predpisov, ktoré vedú k zmenám v uplatňovaných vymedzeniach pojmov, a podľa možnosti ich vplyv na výsledky.
      2.2.5.   Revízie
      Členské štáty môžu poskytnúť prehľad doterajších revízií vrátane revízií uverejnených údajov o počte voľných pracovných miest a zhrnutie dôvodov revízií.
      2.2.6.   Odhad systematických chýb (bias)
      Zasiela sa hodnotenie iných ako výberových chýb absolútneho počtu voľných pracovných miest za celkový počet voľných pracovných miest a podľa možnosti na agregovanej úrovni NACE Rev. 2 stanovenej v prílohe 1 k tomuto nariadeniu v členení podľa veľkostných tried (1 – 9, 10 + zamestnancov).
      3.   AKTUÁLNOSŤ A ČASOVÁ PRESNOSŤ
      3.1.   Aktuálnosť
      „Aktuálnosť“ informácií predstavuje dĺžku časového úseku medzi dostupnosťou týchto informácií a udalosťou alebo javom, ktoré tieto informácie opisujú.
      Správy o kvalite by mali obsahovať informácie o časovom odstupe medzi zverejnením údajov na vnútroštátnej úrovni a referenčným obdobím údajov.
      3.2.   Časová presnosť
      „Časová presnosť“ predstavuje časový odstup medzi dátumom zverejnenia údajov a cieľovým dátumom, keď mali byť údaje poskytnuté, napr. s odkazom na dátumy oznámené v úradnom kalendári zverejnenia údajov, stanovený v predpisoch alebo na základe predchádzajúcej partnerskej dohody.
      S cieľom pochopiť a odstrániť problémy týkajúce sa časovej presnosti by sa mali poskytovať informácie o procese realizácie zisťovania na vnútroštátnej úrovni za posledné štyri štvrťroky s osobitným dôrazom na to, či plánované dátumy zodpovedajú skutočným dátumom:
      
                  —
               
               
                  lehoty na odpovede respondentov, zahŕňajúce aj upomienky a ďalšie sledovanie,
               
            
                  —
               
               
                  obdobie terénnej práce,
               
            
                  —
               
               
                  obdobie spracovania údajov,
               
            
                  —
               
               
                  dátumy uverejnenia prvých výsledkov.
               
            4.   DOSTUPNOSŤ A JASNOSŤ
      4.1.   Dostupnosť
      „Dostupnosť“ predstavuje fyzické podmienky, za ktorých môžu používatelia získavať údaje o týchto záležitostiach: kam treba ísť, ako získať prístup, dodacia lehota, výhodné predajné podmienky (autorské práva a pod.), dostupnosť mikroúdajov alebo makroúdajov, rozličné formáty a nosiče údajov (výtlačky, súbory, CD-ROM/DVD, Internet…) atď.
      Správy o kvalite by mali obsahovať tieto informácie o spôsobe zverejňovania údajov:
      
                  —
               
               
                  kalendár zverejnenia údajov vrátane informácie, komu sa výsledky zasielajú,
               
            
                  —
               
               
                  odkazy na publikácie so základnými výsledkami vrátane publikácií s komentárom vo forme textu, grafov, máp atď.,
               
            
                  —
               
               
                  informácie o tom, aké výsledky sa prípadne zasielajú spravodajským jednotkám zaradeným do vzorky.
               
            4.2.   Jasnosť
      „Jasnosť“ predstavuje stupeň zrozumiteľnosti vrátane informácií o informačnom prostredí, v ktorom sa údaje nachádzajú, t. j. či sú údaje doplnené o vhodné metaúdaje, ilustrácie, ako napr. grafy a mapy, či sú k dispozícii informácie o ich kvalite (vrátane obmedzenia v použití) a o rozsahu, v akom je poskytovaná dodatočná pomoc.
      Správy o kvalite by mali obsahovať tieto informácie o zrozumiteľnosti výsledkov a dostupnosti metaúdajov:
      
                  —
               
               
                  opis a odkazy na poskytnuté metaúdaje,
               
            
                  —
               
               
                  odkazy na hlavné metodické dokumenty týkajúce sa poskytovanej štatistiky,
               
            
                  —
               
               
                  opis hlavných činností, ktoré v záujme informovania používateľov o údajoch vykonali národné štatistické služby.
               
            5.   POROVNATEĽNOSŤ
      5.1.   Geografická porovnateľnosť
      Správy o kvalite obsahujú informácie o rozdieloch medzi vnútroštátnymi a európskymi pojmami a v čo najväčšej možnej miere o ich vplyve na odhady.
      5.2.   Časová porovnateľnosť
      Správy o kvalite obsahujú informácie o zmenách vo vymedzení pojmov, pokrytí a metódach medzi ktorýmikoľvek dvomi za sebou nasledujúcimi štvrťrokmi a o ich vplyve na odhady.
      6.   KOHERENCIA
      „Koherencia“ štatistických údajov predstavuje ich vhodnosť na spoľahlivé vzájomné kombinovanie rôznymi spôsobmi a na rôzne účely. Vo všeobecnosti je však jednoduchšie nájsť prípady nekoherencie ako dokázať koherenciu.
      Správy o kvalite obsahujú porovnania údajov o počte voľných pracovných miest z iných vhodných zdrojov, ak sú k dispozícii, vo forme súčtov a v prípade potreby v členení na úrovni sekcií NACE, a uvádzajú sa v nich dôvody prípadných výrazných rozdielov v hodnotách.
      
         Prvá správa o kvalite obsahuje aj tieto prvky týkajúce sa spätných údajov:
      
      
                  —
               
               
                  opis zdrojov použitých pre spätné údaje a použitej metodiky,
               
            
                  —
               
               
                  opis prípadných rozdielov medzi pokrytím (ekonomické činnosti, zamestnanci, ukazovatele) spätných údajov a súčasných údajov,
               
            
                  —
               
               
                  opis porovnateľnosti spätných údajov a súčasných údajov.